**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** **1 307 673,43 eur** bez DPH.

**Názov zákazky: MŠ Spojná – rekonštrukcia objektu**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | .....................v.r..........................  Mgr. Rastislav Danák, odbor investičnej výstavby  .....................v.r..........................  Ing. Dušan Béreš, vedúci odboru investičnej výstavby |
| Za súlad súťažných podkladov so ZVO: | ....................v.r...........................  Ing. Miroslav Lalík, odbor verejného obstarávania  ....................v.r........................... Mgr. Marek Motyka, vedúci odboru verejného obstarávania |
| Schválil: | .....................v.r...........................  JUDr. Peter Bročka, LL.M., primátor mesta |

**OBSAH**

[A. Podmienky súťaže 3](#_Toc61953431)

[1.1 Komunikácia 3](#_Toc61953432)

[1. Komunikácia medzi verejným obstarávateľom a záujemcami/uchádzačmi 3](#_Toc61953433)

[1.2 Predkladanie ponuky a jej obsah 4](#_Toc61953434)

[2. Predkladanie ponuky 4](#_Toc61953435)

[3. Obsah ponuky 5](#_Toc61953436)

[4. Zábezpeka 6](#_Toc61953437)

[1.3 Otváranie a vyhodnocovanie ponúk 6](#_Toc61953438)

[5. Otváranie ponúk 6](#_Toc61953439)

[6. Vyhodnotenie splnenia podmienok účasti a vyhodnocovanie ponúk 7](#_Toc61953440)

[1.4 Ukončenie súťaže 7](#_Toc61953441)

[7. Informácia o výsledku vyhodnotenia ponúk 7](#_Toc61953442)

[8. Súčinnosť úspešného uchádzača potrebná na uzavretie zmluvy o dielo 7](#_Toc61953443)

[9. Uzavretie zmluvy o dielo 8](#_Toc61953444)

[1.5 Ostatné 8](#_Toc61953445)

[10. Zdroj finančných prostriedkov 8](#_Toc61953446)

[11. Skupina dodávateľov 8](#_Toc61953447)

[12. Variantné riešenie 8](#_Toc61953448)

[13. Doplňujúce informácie 8](#_Toc61953449)

[B. Návrh zmluvy o dielo 10](#_Toc61953450)

[C. Opis predmetu zákazky 28](#_Toc61953451)

[14. Názov predmetu zákazky 28](#_Toc61953452)

[15. Opis predmetu zákazky 28](#_Toc61953453)

[D. Kritériá na vyhodnotenie ponúk a spôsob ich uplatnenia 31](#_Toc61953454)

[16. Kritériá na vyhodnotenie ponúk 31](#_Toc61953455)

[17. Spôsob uplatnenia kritérií 31](#_Toc61953456)

[E. Návrh na plnenie kritéria 32](#_Toc61953457)

[F. Súhlas uchádzača s obsahom návrhu zmluvy o dielo 33](#_Toc61953458)

[G. Prílohy súťažných podkladov 34](#_Toc61953459)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce, že spĺňa podmienky účasti určené verejným obstarávateľom vo výzve na predkladanie ponúk, oddiel III.1) PODMIENKY ÚČASTI a doklady preukazujúce splnenie podmienok účasti týkajúcich sa osobného postavenia podľa § 32 ods. 1 písm. e), f) ZVO subdodávateľom uchádzača (viď bod 3.6. súťažných podkladov). Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača a ním navrhovaného subdodávateľa v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
       4. Uchádzač predloží ponukový rozpočet (vyplnený/ocenený výkaz výmer), **ak sa navrhujú** **ekvivalenty,** /výrobky iných výrobcov, ako je uvedené vo výkaze výmer/, uchádzač uvedie názov a výrobcu v príslušnom riadku výkazu výmer a v stĺpci „ekvivalent/výrobok” (viď upozornenie ohľadom použitia ekvivalentných výrobkov/materiálov nižšie). **Pri riadkoch výkazu výmer, ktoré sú podfarbené** svetlo červenou/ružovou farbou uvedie uchádzač v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.
       5. Vecný a časový harmonogram spracovaný po jednotlivých stavebných objektoch. Harmonogram bude rozpracovaný po jednotlivých stavebných objektoch, v členení po stavebných oddieloch vykázaných vo výkaze výmer, aby verejný obstarávateľ presne identifikoval postup prác a časové plnenie diela.
       6. Uchádzač predloží zoznam subdodávateľov. Verejný obstarávateľ vyžaduje aby:

a) uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok, a aby

b) navrhovaný subdodávateľ spĺňal podmienky účasti týkajúce sa osobného postavenia podľa § 32 ods. 1 písm. e), f) ZVO a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

* + - 1. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
      2. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
      3. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
      4. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
      5. **Ak sa navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
      6. Informácie v rozsahu uvedenom v bode 13.2. resp. 13.3. súťažných podkladov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke (viď upozornenie).

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

**UPOZORNENIE: Akýkoľvek návrh na ekvivalentný výrobok musí uchádzač označiť v konkrétnom riadku výkazu-výmer s uvedením výrobcu, jasným a jednoznačným označením konkrétneho ním navrhovaného výrobku a uchádzačom zadaným poradovým číslom, na základe ktorého verejný obstarávateľ identifikuje priložené konkrétne technické listy a dokumenty (očíslované budú tvoriť samostatnú prílohu ponuky), ktoré budú preukazovať splnenie pôvodne požadovaných vlastností v projektovej dokumentácii.** V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených v projektovej dokumentácii resp. vo výkaze výmer, ktorý je jej súčasťou.

* + 1. Zábezpeka

4.1 Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       2. Vzhľadom na aktuálnu súvisiacu a z dôvodu mimoriadnych nariadení/opatrení vlády SR súvisiacich s krízou spôsobenou ochorením COVID-19 nebude možná osobná účasť na otváraní ponúk. Na základe uvedeného bude otváranie ponúk prebiehať on-line sprístupnením prostredníctvom systému JOSEPIHNE.
       3. V súčasnosti nedokážeme predvídať ďalší vývoj a plánované opatrenia vlády SR. Na základe uvedeného bude otváranie ponúk prebiehať on-line sprístupnením prostredníctvom systému JOSEPIHNE. Tohto on-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
       2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
       4. Verejný obstarávateľ vyžaduje, aby úspešný uchádzač ako prílohu zmluvy o dielo predložil harmonogram výstavby /vecný, časový v týždňoch/ spracovaný po jednotlivých stavebných objektoch, v členení po stavebných oddieloch vykázaných vo výkaze výmer, aby verejný obstarávateľ presne identifikoval postup prác a časové plnenie diela.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z Európskeho fondu regionálneho rozvoja, zo štátneho rozpočtu a z

vlastných prostriedkov verejného obstarávateľa. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.

* + 1. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    2. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    3. Doplňujúce informácie
       1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte naceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava, nakoľko mesto Trnava má zvýhodnené ceny poplatkov za uloženie odpadov zo stavieb, ktorých je investorom.
       2. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
      2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Nakoľko je v súčasnosti areál a objekt prístupný iba v obmedzenom režime, odporúčame uchádzačom termín obhliadky predmetného územia si telefonicky vopred (minimálne 2 dni pred obhliadkou) dohodnúť s referentom prípravy stavieb – Mgr. Rastislav Danák, 033/3236 131, 0908 436 937 MsÚ Trnava – Odbor investičnej výstavby a následne im bude určený termín obhliadky.

# Návrh zmluvy o dielo

**ZMLUVA O DIELO**

na zhotovenie stavby

uzatvorená podľa § 536 a nasl. Zákona č.513/1991 Zb.- Obchodného zákonníka v znení neskorších predpisov

**Čl. I.**

**ZMLUVNÉ STRANY**

**1.1. OBJEDNÁVATEĽ : MESTO TRNAVA**

**Hlavná 1**

**917 71 Trnava**

Zastúpený : JUDr. Peter Bročka, LL.M, primátor mesta

Osoby oprávnené na jednanie vo veciach

a) zmluvných : JUDr. Peter Bročka, LL.M

b) technických : Ing. Dušan Béreš

c) výkonu technického dozoru investora stavby : Ing. Zuzana Kyselicová

d) kontroly zhotovenie diela

v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovanie o zmenách a prácach navyše,

ktoré majú za následok zvýšenie

dohodnutej ceny : podľa bodu 1. písm. a), b) tohto článku

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIĆ : 2021175728

číslo telefónu : 033/3236134, 132

e-mail : [dusan.beres@trnava.sk](mailto:dusan.beres@trnava.sk)

**1.2. ZHOTOVITEĽ** : ( pozn. presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie )

Zastúpený :

:

Osoby oprávnené na jednanie vo veciach

a) zmluvných :

b) technických :

c) výkonu funkcie stavbyvedúceho :

Bankové spojenie :

číslo účtu :

IČO :

DIČ :

číslo telefónu :

E-mail :

**Čl. II.**

**PREDMET ZMLUVY**

2.1. Predmetom zmluvy je dodávka stavby s názvom:

**MŠ Spojná – rekonštrukcia objektu** (ďalej len „Dielo“)

2.2. Zhotoviteľ sa zaväzuje zhotoviť pre Objednávateľa Dielo podľa podmienok dohodnutých v tejto zmluve o dielo (ďalej len „zmluva“ alebo „ZoD“) a v súlade s ustanoveniami a požiadavkami Objednávateľa a riadne a včas zhotovené Dielo odovzdať Objednávateľovi.

2.3. Objednávateľ sa zaväzuje Dielo zhotovené v súlade s touto zmluvou prevziať od Zhotoviteľa a zaplatiť dohodnutú cenu Diela podľa platobných podmienok dohodnutých v tejto zmluve.

2.4. Dielo bude zrealizované v rozsahu projektovej dokumentácie pre realizáciu stavby s názvom „**MŠ Spojná – rekonštrukcia objektu“** a požiadaviek Objednávateľa ako verejného obstarávateľa v súťažných podkladoch.

Stavba (Dielo) zahŕňa tieto stavebné objekty:

* Pavilón 1
* Pavilón 2
* Pavilón 3
* Technický pavilón
* Spojovacia chodba
* Spevnené plochy a oplotenie
* Sadové úpravy
* Elektro
* Bleskozvod
* Vzduchotechnika a chladenie
* Plynoinštalácia
* Zdravotechnika
* Meranie a regulácia
* Vykurovanie
* Vybavenie kuchyne
* HACCP

Ostatné práce a dodávky, uvedené v súťažných podkladoch.

2.5. Základný opis predmetu ZoD:

1. Dielo zahŕňa komplexnú rekonštrukciu budov materskej školy. Na pavilónoch 1 až 3 budú realizované zateplenia obvodového plášťa a strechy. V rámci interiérových úprav v pavilónoch 1 až 3 budú obnovené podlahy, maľby na stenách a strope, rekonštruované sociálne zariadenia. Budú vymenené zdegradované rozvody médií a budú uskutočnené drobné dispozičné stavebné úpravy v každom pavilóne.
2. V hospodárskom pavilóne bude kompletne zmenená dispozícia. Vzhľadom na nové hygienické a bezpečnostné predpisy bude vybudovaná nová kuchyňa s jedálňou a zázemím. Predmetom ZoD je aj obnova plynovej kotolne s prípravou teplej vody výmenou za nové technologické zariadenie a zároveň aj novú vzduchotechnickú jednotku, ktorá bude zabezpečovať výmenu vzduchu v hospodárskom pavilóne. S navrhovaným dispozičnými zmenami sú spojené aj nové inštalácie rozvodov.
3. predmetom ZoD je aj výmena oceľových zasklených stien za plastové v spojovacej chodbe, bude vymenená a zateplená strešná konštrukcia. V spojovacej chodbe bude vymenená nášľapná vrstva podláh.
4. Vo všetkých pavilónoch bude vymenená svetelná a zásuvková elektroinštalácia. V rámci vonkajších úprav bude vymenené oplotenie, budú obnovené spevnené plochy, nové ihriská a mobiliár, budú upravené sadové prvky v areály školy. Odvod dažďovej vody sa zmení z vnútorných zvodov na vonkajšie zvody, ktoré budú odvedené do vsakovacieho vrtu.
5. Súčasťou Diela bude zavedenie novej technológie do prevádzky (technológia kuchyne, HACCP, technológia vetrania a vykurovania, výťahy, systém vsakovania dažďových vôd a pod.) a komplexné zaškolenie obsluhy – personálu nominovaného vedením školy, alebo Objednávateľom.

2.6. Súčasťou Diela je aj:

1. porealizačné zameranie, resp. projekt skutočného vyhotovenia,
2. vypracovanie plánu užívania verejnej práce,
3. činnosti v rámci plánu organizácie výstavby (zariadenie staveniska bude v uzavretom školskom areáli),
4. činnosti Koordinátora bezpečnosti /BOZP/a koordinátora projektovej dokumentácie,

2.7. Práce v zmysle požiadaviek Objednávateľa a v zmysle projektovej dokumentácie, ktorá je súčasťou ZoD, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku (stavebný zákon) v platnom znení (ďalej len „stavebný zákon“). Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení. Ďalej je Zhotoviteľ povinný sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády SR č. 396/2006 o minimálnych bezpečnostných a zdravotných požiadavkách na stavenisko v platnom znení, vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhláškou Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení, zákonom č. 254/1998 Z. z. o verejných prácach v platnom znení a ostatnými právnymi predpismi, všeobecne záväznými nariadeniami mesta Trnava, STN a inými technickými predpismi vzťahujúcimi sa alebo súvisiacimi so zhotovením Diela a plnením predmetu ZoD. Zhotoviteľ zabezpečí pri plnení predmetu ZoD vlastný dozor nad bezpečnosťou práce v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých ďalších zákonov v znení neskorších predpisov a vyhlášky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť na stavenisku.

2.8. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky na realizáciu Diela, že disponuje takými kapacitami a odbornými znalosťami, ktoré sú na zhotovenie Diela s odbornou starostlivosťou potrebné za cenu Diela podľa tejto ZoD. Pre vylúčenie pochybností platí, že základný rozsah Diela je určený najmä projektovou dokumentáciou k Dielu, jej výkresovou časťou spolu s výkazom výmer, pričom Zhotoviteľ berie na vedomie takto určený rozsah Diela, a to aj v prípade, ak budú dodatočne zistené odchýlky medzi textovou časťou dokumentácie, výkresovou časťou dokumentácie a výkazom výmer.

2.9. Objednávateľ požaduje skúšobnú prevádzku Diela po realizácii a odovzdaní Diela Zhotoviteľom bez vád a nedorobkov v dĺžke trvania 12 mesiacov od prebratia Diela do užívania Objednávateľom. Pokiaľ nebudú dosiahnuté a zachované projektom požadované parametre, výkony a funkčné charakteristiky zrealizovanej technológie, Objednávateľ si vyhradzuje právo predĺžiť skúšobnú prevádzku o ďalšie obdobie 6 mesiacov, a to za účelom dosiahnutia bezproblémovej prevádzky Diela.

**Čl. III.**

**KVALITA PREDMETU DIELA**

3.1. Dielo musí byť zhotovené v zmysle čl. II., nesmie mať žiadne vady a nedostatky brániace jeho riadnemu užívaniu, alebo spôsobujúce neprimerané opotrebenie Diela.

3.2. Zhotoviteľ sa zaväzuje vykonať Dielo podľa projektovej dokumentácie a v súlade s podmienkami stanovenými v ZoD. Zhotoviteľ sa zaväzuje, že bol oboznámený so zámerom Objednávateľa, že vykonal pred uzavretím ZoD obhliadku predmetu ZoD a  je oboznámený s podmienkami, za ktorých má Dielo vykonať a Zhotoviteľ sa zaväzuje odovzdať Dielo Objednávateľovi ako celok.

3.3. Zhotoviteľ je povinný dokladovať kvalitu vykonaných prác od začiatku po ukončenie Diela týmito dokumentmi:

a) správu o vykonaní prác s prípadným opisom vykonaných zmien a odchýlok od dokumentácie overenej v stavebnom konaní

b) potvrdený porealizačný projekt so zakreslením zmien a odchýlok od projektovej dokumentácie - projekt skutočného vyhotovenia – v tlačenej i  digitálnej forme

c) zápisy, protokoly a osvedčenia o vykonaných kontrolných činnostiach na častiach Diela zakrytých v čase realizácie, protokoly o skúškach zmontovaného zariadenia, protokoly o vykonaných revíznych skúškach, individuálnych skúškach technológie a prevádzkových skúškach, protokoly o komplexnom vyskúšaní (napr. protokoly objemového merania, merania hlučnosti, tabuľky, grafy) a pod. v zmysle slovenských technických noriem, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané

d) zápisy, protokoly a osvedčenia o vykonaných skúškach použitých materiálov (overovacie kontrolné skúšky, protokoly, správy o kvalite konštrukcií a zabudovaných materiáloch, prevádzkové poriadky), protokoly o skúšobnej prevádzke

e) osvedčenia o akosti použitých materiálov, zariadení (certifikáty)

f) kópie zo stavebného denníka

g) vyplnený skúšobný a kontrolný plán, potvrdeným zhotoviteľom, podľa § 13 zákona 254/98 Z. z. o verejných prácach v znení neskorších predpisov s potvrdením o vykonaných skúškach a kontrolách

h) doklady o preukázaní zhody, atesty, certifikáty použitých výrobkov a tovarov na zhotovenom Diele

i) potvrdenia správcu registrovanej skládky formou vážnych lístkov o prijatí stavebných odpadov, stavebnej sute, TKO vo fakturovanom množstve

Vážny lístok musí obsahovať: názov certifikovanej skládky, dátum odberu, kód odpadu, ŠPZ auta, navážené množstvo (v štruktúre: brutto, tara, netto), meno pracovníka obsluhy váhy, názov stavby z ktorej odpad pochádza.

j) potvrdenie o odstránení vád a nedorobkov (v prípade ak boli zistené)

k) preberacím protokolom o odovzdaní a prevzatí ukončenej verejnej práce

l) plán užívania verejnej práce podľa § 14. Zákona č. 254/98 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby

m) fotodokumentácia z priebehu výstavby na CD nosiči

n) kladné stanoviská Technickej inšpekcie Slovenskej republiky k namontovaným technickým zariadeniam

o) porealizačné zameranie stavby vo formáte dgn (3x v tlačenej podobe a 1x v digitálnej forme – CD nosič) vypracované odborne spôsobilým geodetom (stavby, zeleň, inžinierske siete)

3.4. Nesplnenie požiadaviek podľa bodu 3.3. predstavuje vady Diela a podstatné porušenie tejto zmluvy.

**Čl. IV.**

**CENA DIELA**

4.1. Cena Diela je výsledkom verejného obstarávania a je stanovená podľa Zákona č. 18/1996 Z. z. o cenách v znení neskorších predpisov nasledovne:

Cena Diela vo výške ......................... eur vrátane DPH, slovom ....................................... eur.

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v Prílohe č. 1 tejto zmluvy - ponukový rozpočet.

4.3. Cena Diela, dohodnutá oboma zmluvnými stranami zahŕňa všetky vykázané a ocenené práce a dodávky, odborné posudky, výrobnú a dielenskú dokumentáciu, vyjadrenia, skúšky, vyhodnotenie skúšobnej prevádzky a ďalšie súvisiace práce, ktoré budú potrebné či už pri realizácii, alebo potrebné ku prevzatiu a kolaudácii stavby a jej odovzdaniu do skúšobnej prevádzky a následne do užívania. K zmene ceny za Dielo môže prísť výlučne za podmienok a postupom ustanoveným touto zmluvou.

4.4. Cena dohodnutá v bode 4.1 tohto článku zohľadňuje práce a dodávky potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania a to najmä:

1. odovzdanie Diela v celku a v požadovanej kvalite,
2. splnenie technicko-kvalitatívnych parametrov uvedených v:

* technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela)
* normách a technických podmienkach, uvedených v projekte pre stavebné povolenie a realizáciu a v podkladoch z verejného obstarávania,

c) splnenie podmienok realizácie Diela, ktorými sú:

* zhotovenie prípadnejšieho podrobnejšieho projektu (ak je realizácii Diela potrebný)
* vykonanie kontrolných a preukazných skúšok materiálov, prvkov, strojov, technológie, zariadení a konštrukcií
* úhrada spotrebovaných energií počas realizácie Diela na základe podružného merania, ktoré si zriadi Zhotoviteľ vo vlastnej réžii
* úhrada vodného a stočného počas realizácie Diela na základe podružného merania, ktoré si zriadi Zhotoviteľ vo vlastnej réžii
* náklady na vyloženie, skladovanie materiálov a technologického zariadenia a vybavenia
* náklady na odvoz a poplatky za uloženie prebytočného vykopaného materiálu, stavebnej sute a stavebných odpadov
* všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Zhotoviteľa a jeho subdodávateľov
* náklady na všetky bezpečnostné opatrenia do doby prevzatia dokončeného Diela Objednávateľom, náklady na zabezpečenie dokladovej časti ku kolaudácii stavby (Diela) v dvoch vyhotoveniach v slovenskom jazyku, projekty skutočného vyhotovenia so zakreslením všetkých zmien a odchýlok od pôvodnej projektovej dokumentácie, ďalej certifikáty, atesty, vážne lístky o odvoze a likvidácii stavebnej sute a vybúraných hmôt včítane nepotrebnej zeminy budú odovzdávané postupne pri fakturácii jednotlivých množstiev, revízne správy, protokoly o vykonaných skúškach, záručné listy, doklady vykonaní tlakových skúšok, skúšok tesnosti, protokoly o zaškolení personálu, protokoly o skúšobnej prevádzke zariadení
* náklady spojené s poskytnutím záruky na realizované Dielo, v dôsledku porušenia povinností zhotoviteľom
* náklady na zariadenie staveniska a na vypratanie staveniska
* náklady spojené s dovozom materiálov, výrobkov a technologického zariadenia a vybavenia zo zahraničia (vrátane colných a iných poplatkov), dopravných nákladov, certifikácie výrobkov, materiálov a technologického zariadenia
* náklady na osvetlenie staveniska a jednotlivých pracovísk
* náklady súvisiace s bezpečnosťou a ochranou zdravia pri práci počas výstavby
* náklady na zaistenie bezpečnosti technických zariadení počas výstavby
* náklady vynaložené na požiarnu ochranu v priebehu výstavby
* náklady na poistenie Diela
* náklady na colné a dovozné poplatky
* náklady na vypracovanie dielenskej dokumentácie (zámočnícke výrobky, stolárske výrobky a pod.)
* náklady na vlastnú vodorovnú a zvislú dopravu vrátane dopravného značenia
* náklady, spojené s obmedzeným priestorom staveniska
* náklady na zabezpečenie vykonávania stavebných prác v soboty, príp. nedele
* náklady, súvisiace s užívaním verejných plôch a s osobitným užívaním verejných komunikácií
* náklady na udržiavanie čistoty a poriadku na stavenisku a v jeho bezprostrednom okolí
* náklady na spracovanie kontrolného a skúšobného plánu, plánu užívania verejnej práce, za skúšobnú prevádzku a vypracovania projektu skutočného vyhotovenia
* náklady na záručný servis počas záručnej lehoty Diela
* náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 Z.z.
* akékoľvek iné náklady, ktoré vzniknú Zhotoviteľovi pri realizácii Diela podľa zmluvy
* náklady potrebné na zabezpečenie vytýčenia inžinierskych sietí, potrebných povolení ako napr. rozkopávkové povolenia (komunikácie, chodníky, zeleň a pod.).

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

1. vlastných chýb
2. nepochopenia podkladov z verejného obstarávania k Dielu
3. nedostatkov riadenia a koordinácie činností pri príprave a realizácii Diela
4. zvýšenia cien dodávok a prác pre Dielo
5. nesúladu častí projektovej dokumentácie a výkazov výmer, pričom platí, že Zhotoviteľ sa plne oboznámil s predmetnou dokumentáciou v procese verejného obstarávania.

4.6. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu k Dielu.

4.7. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.8. Objednávateľ je vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnený i v priebehu realizácie požadovať zámeny materiálu. Zhotoviteľ je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, prípadne dopad na cenu Diela musia byť vykonané písomne formou dodatku k tejto zmluve.

4.9. Objednávateľom vybraté výrobky a materiály vo verejnom obstarávaní (v ponukovom rozpočte pri riadkoch, ktoré sú podfarbené svetlo červenou/rúžovou farbou a ekvivalenty definované v súťažných podkladoch), ktoré si uchádzač zvolí a ocení vo svojej ponuke, je povinný  dodať bez možnosti uplatnenia ďalších ekvivalentov, s výnimkou situácie, ak výrobok alebo určený materiál sa v čase realizácie diela už nevyrába /vecné dôkazné bremeno je na strane budúceho zhotoviteľa/.

**Čl. V.**

**ČAS PLNENIA**

5.1. Zhotoviteľ sa zaväzuje zhotoviť Dielo v súlade s harmonogramom výstavby, ktorý tvorí Prílohu č. 2 tejto zmluvy (ďalej len „harmonogram“).

* 1. Začatie prác: po protokolárnom odovzdaní staveniska. Stavenisko bude odovzdané a prevzaté do 5 pracovných dní odo dňa nadobudnutia účinnosti ZoD.
  2. Ukončenie prác vrátane vypratania staveniska: najviac do 8 mesiacov od odovzdania staveniska podľa písm. a).
  3. Skúšobná prevádzka: 12 mesiacov so začiatkom od dňa nasledujúceho po odovzdaní Diela ako celku.

5.2. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu Diela v dôsledku omeškania s plnením etapy harmonogramu alebo predĺženia času plnenia podľa bodu 5.1.

5.3. V prípade, že Zhotoviteľ bude v omeškaní s plnením pracovných postupov v zmysle harmonogramu z dôvodov na jeho strane o 10 pracovných dní alebo nedodržiava harmonogram výstavby a zároveň neinformuje Objednávateľa podľa bodu 5.2., považuje sa toto omeškanie alebo nesplnenie povinnosti Zhotoviteľa za podstatné porušenie zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. I, bod 1, písm. b) tejto zmluvy). Uvedie sa aj presný dôvod prerušenia vykonávania Diela.

5.5. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí, petície a sťažnosti občanov), čas plnenia bude adekvátne upravený dodatkom k ZoD.

5.6. Zmluvné strany sa dohodli na možnosti predĺženia termínu realizácie Diela v prípade objektívnych nepredvídateľných skutočností (napr. nepriaznivé počasie vylučujúce výkon prác, živelná pohroma, nepriaznivá epidemiologická situácia a pod.) dodatkom k zmluve na zmenu termínu. Zmena zmluvy sa vykoná v súlade so zákonom č. 345/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ustanoveniami o zmene zmluvy podľa tejto ZoD.

**Čl. VI.**

**PLATOBNÉ PODMIENKY**

6.1 Zhotoviteľ podpisom zmluvy berie na vedomie, že predmet zákazky je/bude spolufinancovaný zo zdrojov EÚ (Európsky fond regionálneho rozvoja) a štátneho rozpočtu a pri systéme predfinancovania si nebude uplatňovať sankcie a úroky za nedodržanie lehoty splatnosti faktúry na strane Objednávateľa, ak k omeškaniu dôjde bez jeho zavinenia.

6.2. Zmluvné strany sa dohodli, že Objednávateľ neposkytne Zhotoviteľovi žiaden preddavok na predmet ZoD. Právo fakturovať vzniká Zhotoviteľovi až po písomnom odovzdaní a prebratí celého Diela podľa článku II. zmluvy. Objednávateľ preberie Dielo až po odstránení všetkých vád a nedorobkov.

6.3. Objednávateľ prevezme Dielo od Zhotoviteľa okamihom, keď Zhotoviteľ prevezme písomným protokolom jednotlivé časti Diela od svojich subdodávateľov, uvedených v subdodávateľskom systéme stavby (Príloha č. 3 tejto zmluvy). Tieto čiastkové preberacie protokoly budú súčasťou protokolu o odovzdaní a prevzatí Diela ako celku.

6.4. Zhotoviteľ mesačne zostaví súpis vykonaných prác a dodávok, ktoré ocení podľa položiek uvedených v ponukovej cene podľa Prílohy č.1 zmluvy, samostatne pre oprávnené výdavky spolufinancované z finančných prostriedkov Európskej únie a súpis vykonaných prác a dodávok samostatne pre výdavky, ktoré sú financované z vlastných zdrojov Objednávateľa v súlade s prehľadom, ktorý Objednávateľ poskytne Zhotoviteľovi pri odovzdávaní staveniska v zmysle čl.7 tejto zmluvy. K súpisu vykonaných prác a dodávok sa vyjadrí do 5 pracovných dní technický dozor Objednávateľa. Ak má súpis vady, vráti ho Zhotoviteľovi na prepracovanie. Zisťovanie súpisu vykonaných prác sa bude vykonávať každý mesiac vždy do 3 pracovných dní mesiaca nasledujúceho po mesiaci, v ktorom boli práce vykonané. Podkladom pre vystavenie faktúry bude súbor mesačných súpisov skutočne vykonaných prác a dodávok odsúhlasených stavebným/technickým dozorom Objednávateľa a zaevidovaných v stavebnom denníku. Celková fakturovaná suma nesmie presiahnuť celkovú cenu Diela dohodnutú v bode 4.1 tejto Zmluvy.

6.5. Zhotoviteľ sa zaväzuje, že bude svoje práce vyúčtovávať overiteľným spôsobom, náklady na Dielo budú zostavené prehľadne na základe súpisov vykonaných prác, písomne potvrdených stavebným/technickým dozorom Objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.6. Zhotoviteľ vystaví Objednávateľovi faktúru po písomnom odovzdaní a prebratí celého Diela so splatnosťou 60 dní od jej doručenia Objednávateľovi. V prípade, že faktúra nemá vecné a formálne nedostatky, Objednávateľ odošle na Riadiaci orgán pre európske štrukturálne a investičné fondy (ďalej len RO pre EŠIF) Žiadosť o platbu (poskytnutie predfinancovania). Faktúra bude uhradená po schválení Žiadosti o platbu zo strany RO pre IROP, pričom Objednávateľ je povinný faktúru uhradiť Zhotoviteľovi bezodkladne (najneskôr do 3 dní) od pripísania príslušnej platby na účet Objednávateľa. Pre úhradu faktúry platí zmluvné dojednanie podľa bodu 6.1. tohto článku.

6.7. Nedeliteľnou súčasťou faktúry bude stavebným/technickým dozorom Objednávateľa odsúhlasený súpis vykonaných prác v takom rozsahu a podrobnosti, ako je špecifikovaná cena. Zhotoviteľ musí svoje práce vyúčtovať overiteľným spôsobom. Súpisy vykonaných prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným položkovým rozpočtom a popisom prác, ktorý je Prílohou č. 1 tejto zmluvy. Súpis vykonaných prác bude vyhotovený v softwarovom systéme podporujúcom riadenie stavebnej výroby.

6.8. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a bude predkladaná v dvoch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry.

6.9. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov (ďalej len „Zákon o DPH“). Faktúra musí obsahovať čiastku DPH.

Okrem toho musí obsahovať najmä:

* názov Diela,
* obchodné meno a sídlo objednávateľa, IČO
* obchodné meno a sídlo zhotoviteľa, IČO
* číslo zmluvy,
* predmet úhrady,
* centrálne číslo zmluvy ZoD
* vecne vykonané stavebné práce dokladované odsúhlasenými súpismi,
* deň zdaniteľného plnenia,
* deň vystavenia faktúry, deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastka DPH (20%) a celková fakturovaná suma v eurách,
* meno osoby, ktorá faktúru vystavila,
* pečiatka a podpis oprávnenej osoby.

Faktúra musí okrem týchto údajov obsahovať náležitosti predpísané v zmysle Zákona o DPH v čase fakturácie.

Zhotoviteľ je v texte faktúry povinný uviesť informáciu, že: „Fakturovaná práca/služba sa realizovala v rámci implementácie projektu „**MŠ Spojná – rekonštrukcia objektu**“,  ktorý je spolufinancovaný z Európskeho fondu regionálneho rozvoja a štátneho rozpočtu. Kód projektu v ITMS2014+ poskytne Objednávateľ Zhotoviteľovi po podpise Zmluvy o poskytnutí nenávratného finančného príspevku pre realizáciu projektu po schválení žiadosti o nenávratný finančný príspevok pre tento projekt.

6.10. Uznanie faktúry vylučuje dodatočné nároky Zhotoviteľa.

6.11. V prípade zastavenia prác zo strany Objednávateľa budú vykonané práce fakturované podľa skutočne zdokladovaných nákladov zo strany Zhotoviteľa, zaevidovaných v stavebnom denníku podľa bodu 6.4 tejto Zmluvy.

6.12. Zhotoviteľovi môže byť uhradených max. 90% z dohodnutej ceny Diela bez DPH po odovzdaní Diela, resp. po odstránení všetkých prípadných vád a nedorobkov t.j. i tých, čo nebránia užívať Dielo. Zostávajúcich 10% zádržného z ceny Diela bez DPH bude uhradených Objednávateľom Zhotoviteľovi nasledovne:

1. 5% z ceny Diela bez DPH bude uhradených Zhotoviteľovi až po uplynutí skúšobnej prevádzky, kedy Objednávateľ potvrdí, že Dielo funguje bez vád
2. 5% z ceny Diela bez DPH uhradených po uplynutí záručnej doby dohodnutej v bode 11.5. tejto zmluvy, vrátane úrokov vo výške 12M Euriboru ECB.

Zhotoviteľ sa zaväzuje oznámiť Objednávateľovi v lehote najmenej 14 dní pred uplynutím skúšobnej prevádzky resp. záručnej doby, že skúšobná prevádzka resp. záručná doba uplynie a vyzvať Objednávateľa na úhradu zádržného z ceny Diela podľa tohto bodu zmluvy.

6.13. Objednávateľ si vyhradzuje právo:

1. odúčtovať všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok tejto ZoD
2. znížiť úhradu konečnej faktúry o zádržné za dodržania podmienok uvedených v tejto zmluve.

6.14. Adresa Objednávateľa určená pre doručenie faktúry:

Mesto Trnava

Hlavná ulica 1

917 71 Trnava

6.15. Objednávateľ je oprávnený požadovať a Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom uvedeným v Prílohe č. 3 tejto zmluvy, ktorých nárok na ich zaplatenie je bez akýchkoľvek pochýb oprávnený. V prípade ak Zhotoviteľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie Objednávateľa nevydá potvrdenie o danej skutočnosti a/alebo uvedenú skutočnosť nepreukáže, je Objednávateľ oprávnený pozastaviť úhradu faktúry vystavenej Zhotoviteľom, a to až do doby preukázania úhrady splatných záväzkov voči subdodávateľom zo strany Zhotoviteľa. Pozastavenie platby zo strany Objednávateľa v súlade s týmto bodom zmluvy sa nepovažuje za porušenie zmluvy a Objednávateľ sa nedostáva do akéhokoľvek omeškania.

**Čl. VII.**

**PODMIENKY ZHOTOVENIA DIELA**

**7.1. Odovzdanie staveniska**

7.1.1. Objednávateľ odovzdá protokolárne Zhotoviteľovi stavenisko s príslušným povolením stavebného úradu pre realizáciu stavby Diela najneskôr do 5 pracovných dní od nadobudnutia účinnosti ZoD. Zhotoviteľ je povinný prevziať stavenisko na základe výzvy Objednávateľa. Túto skutočnosť zaznamenajú zmluvné strany zápisom v stavebnom denníku. Prevzatím staveniska Zhotoviteľom začína plynúť lehota plnenia.

* + 1. Zhotoviteľ si zabezpečí odberové miesta energií u príslušných správcov sietí, použije mobilné zdroje energií alebo bude odoberať elektrickú energiu od jej odberateľa s nezávislým meraním. Náklady za spotreby energií znáša Zhotoviteľ na základe individuálnych odberných zmlúv so správcom energií (médií), na základe podružného merania.
    2. Bezdôvodné odmietnutie prevzatia staveniska alebo neprevzatie staveniska v lehote podľa bodu 7.1.1. Zhotoviteľom sa považuje za podstatné porušenie tejto zmluvy.
    3. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je povinný zhotoviteľ zabezpečiť dňom odovzdania a prevzatia staveniska.
    4. Ak prácami budú prípadne dotknuté inžinierske siete, pri činnostiach v blízkosti týchto inžinierskych sietí sa Zhotoviteľ zaväzuje riadiť vyjadreniami/pokynmi dotknutých správcov sietí .

**7.2. Povinnosti objednávateľa**

7.2.1. Objednávateľ odovzdá Zhotoviteľovi 2 vyhotovenia projektovej dokumentácie Diela, z toho jednu overenú v stavebnom konaní v tlačenej forme, ktoré sú identické s projektovou dokumentáciou predloženou v súťažných podkladoch a všetky potrebné rozhodnutia príslušných orgánov potrebné na zhotovenie Diela.

7.2.2 Objednávateľ zvoláva a riadi najmenej každé 2 týždne kontrolný deň stavby, z ktorého sa za účasti poverených zástupcov Objednávateľa, projektanta, Zhotoviteľa a stavebného/technického dozoru Objednávateľa vyhotoví záznam, ktorý Objednávateľ doručí všetkým účastníkom kontrolného dňa stavby.

7.2.3. Objednávateľ je povinný sledovať prostredníctvom svojho stavebného/technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Objednávateľ uvedený v čl. I., bod č.1, písm. a), b), a c) tejto zmluvy je oprávnený kontrolovať Dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti má právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoprávnených subdodávateľov, neuvedených v tejto ZoD, bude to považované za podstatné porušenie zmluvy zo strany Zhotoviteľa. Pre tento prípad sa zmluvné strany dohodli na zmluvnej pokute vo výške 5 000,- (slovom päťtisíc) eur, ktorú je Objednávateľ oprávnený uplatniť opakovane, ak nenastane náprava. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy. Zmluvnú pokutu si Objednávateľ uplatní v zmysle podmienok dohodnutých touto zmluvou.

**7.3. Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska Objednávateľom až do odstránenia prípadných vád stavebný denník v zmysle vyhlášky č.453/2000 Z.z. vydanej Ministerstvom životného prostredia SR a v zmysle zákona č.50/1976 Z.z. o územnom plánovaní a stavebnom poriadku (stavebný zákon) v znení neskorších predpisov. Pokyny k vedeniu stavebného denníka budú prerokované na spoločnom rokovaní zmluvných strán pri preberaní staveniska. Stavebný denník musí byť k dispozícii na stavenisku za účelom priebežnej kontroly a uskutočnenia zápisov oprávnených osôb zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte pracovníkov, počte a druhu mechanizmov, množstve a druhu realizovaných prác, údaje dôležité na posúdenie prác orgánmi štátnej správy, popis uskutočnenie prác, informácie o dodávke materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním diela. Zápisy do stavebného denníka čitateľne zapisuje a podpisuje oprávnený stavbyvedúci za Zhotoviteľa (uviesť meno a priezvisko, číslo oprávnenia odbornej spôsobilosti – pozemné stavby) vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba Objednávateľ, resp. osoby oprávnené jednať v realizačných veciach Objednávateľa podľa čl. I. písm. b) a c), alebo príslušné orgány štátnej správy.

7.3.2. Zhotoviteľ je povinný dodržiavať pokyny dané mu Objednávateľom počas zhotovovania Diela a týkajúce sa Diela, v súlade s touto zmluvou.

7.3.3. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.4. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 o územnom plánovaní a stavebnom poriadku (stavebný zákon) v znení neskorších predpisov, v opačnom prípade to bude považované za podstatné porušenie ZoD.

7.3.5. Ak pri zhotovovaní Diela dôjde k zakrytiu dovtedy vykonaných prác, alebo časti Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi minimálne jeden pracovný deň vopred predpokladanú hodinu a deň kontroly zakrývaných prác resp. časti Diela.

7.3.6. Zhotoviteľ je v súlade s § 551 Obchodného zákonníka povinný bez zbytočného odkladu upozorniť na nevhodnú povahu alebo vady podkladov, alebo pokynov týkajúcich sa Diela, ktoré mu dal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.7. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť Objednávateľových pokynov alebo v súvislosti s použitím nevhodných podkladov/pokynov Objednávateľa až do času, kým túto nevhodnosť mohol zistiť. Zhotoviteľ nie je oprávnený zastaviť práce na Diele bez písomného súhlasu Objednávateľa, pričom takéto zastavenie prác bez súhlasu Objednávateľa bude považované za podstatné porušenie zmluvy.

7.3.8. Ak Zhotoviteľ zistí skryté prekážky na mieste, kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy.

7.3.9. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom Diele až do času písomného odovzdania Diela Objednávateľovi. Počas realizácie Diela Zhotoviteľ zabezpečí čistotu komunikácie a priľahlých plôch a komunikácií. Zhotoviteľ je povinný zabezpečiť i poistenie stavby na dobu realizácie stavebného Diela. Zhotoviteľ je povinný zabezpečiť i poistenie všeobecnej zodpovednosti za škodu spôsobenú pri výkone činností na dobu realizácie stavebného Diela, min. do výšky hodnoty Diela.

7.3.10. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska, vykoná také bezpečnostné opatrenia, aby nedošlo k ohrozeniu osôb v okolí staveniska (oplotenie, dočasné zábradlia, bezpečnostné pásky a pod.).

7.3.11. Zhotoviteľ je povinný zabezpečiť na vlastné náklady osobné ochranné prostriedky na ochranu zdravia pracovníkov zhotoviteľa resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.12. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.13. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody platný pre Európsku úniu a zároveň dielo musí spĺňať príslušné hygienické predpisy.

7.3.14. Zhotoviteľ je povinný udržiavať všetky nástroje, zariadenia, stroje, a ostatné veci, potrebné na realizáciu predmetu zmluvy, v náležitom technickom stave, bude udržiavať všestranný poriadok na mieste realizácie predmetu zmluvy (stavbe) a zabezpečiť koordináciu svojich prípadných subdodávateľov, pokiaľ ich využije.

7.3.15. Zhotoviteľ sa zaväzuje, že pri uskutočňovaní Diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.

7.3.16. Prípadná zmena subdodávateľa musí byť vopred písomne oznámená Objednávateľovi, resp. osobe podľa čl. 1., bodu 1.1, písm. b) tejto zmluvy, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Prípadné zmeny subdodávateľov budú riešené formou dodatku k zmluve.

Písomné oznámenie o zmene subdodávateľa obsahuje:

- obchodné meno/názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- rozsah subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie,

- dôvod zmeny pôvodného dodávateľa,

- dátum zmeny alebo pribratia subdodávateľa.

7.3.17 Zhotoviteľ sa zaväzuje zabezpečiť stavenisko, ochranné pásmo staveniska a všetky dotknuté vstupy na stavenisko tak, aby neprišlo k ohrozeniu tretích osôb.

7.3.18 Zhotoviteľ je povinný do 5 pracovných dní od účinnosti ZoD vypracovať kontrolný a skúšobný plán na dobu realizácie stavby, ktorý musí byť Objednávateľom a projektantom schválený do 3 pracovných dní od jeho predloženia Zhotoviteľom. Tento plán je Zhotoviteľ povinný v priebehu výstavby priebežne vypĺňať. Nepredloženie kontrolného a skúšobného plánu zo strany Zhotoviteľa sa považuje za podstatné porušenie zmluvy.

7.3.19. Zhotoviteľ je povinný realizovať Dielo s odbornou starostlivosťou v zmysle projektovej dokumentácie, požiadaviek Objednávateľa a dotknutých štátnych orgánov.

* + 1. Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Súčasťou bude aj plán servisov a odborných prehliadok novo zabudovaných technologických častí Diela. Plán užívania verejnej práce bude súčasťou odovzdania a prevzatia Diela.
    2. Všetky náklady za realizáciu činností spadajúcich pod plán organizácie výstavby znáša Zhotoviteľ.
    3. Zhotoviteľ je povinný si zrealizovať fotodokumentáciu počas výstavby Diela na CD nosič, pričom kópiu (CD) odovzdá zástupcovi Objednávateľa pred odovzdaním a prevzatím Diela.
    4. Zhotoviteľ je povinný dokladovať kvalitu vykonaných prác a dodávok od začiatku realizácie Diela až po jeho protokolárne odovzdanie Objednávateľovi predložením na vyžiadanie Objednávateľa dokladov /3x v tlačenej forme a 3x na DVD nosiči v digitálnej forme/ uvedených v čl. 3 bod 3.3. Okrem uvedených dokladov je povinný doložiť potvrdenia správcu registrovanej skládky formou vážnych lístkov o prijatí stavebných odpadov, stavebnej sute, tuhého komunálneho odpadu vo fakturovanom množstve. Vážny lístok musí obsahovať: názov certifikovanej skládky, dátum odberu, kód odpadu, ŠPZ auta, navážené množstvo (v štruktúre: brutto, tara, netto), meno pracovníka obsluhy váhy, názov stavby z ktorej odpad pochádza.
    5. Zhotoviteľ umožní orgánom ŠSD a nimi prizvaným znalcom prístup na stavenisko a stavbu a vytvorí podmienky pre výkon dohľadu.
    6. Zhotoviteľ je povinný umožniť a strpieť výkon dohľadu súvisiaceho s dodávanými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami a poskytnúť im všetku stavebnú súčinnosť. Oprávnené osoby na výkon kontroly/auditu sú najmä:

1. poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
   * 1. Zhotoviteľ v zmysle nariadenia vlády SR č. 396/2006 zabezpečí koordinátora dokumentácie, koordinátora bezpečnosti práce a zároveň je povinný zaobstarať vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku, pričom náklady sú v cene Diela.
     2. Zhotoviteľ je povinný akceptovať požiadavku Objednávateľa realizovať stavbu z dôvodu urýchlenia výstavby nasledovne:

* práce vyznačujúce sa zvýšenou hlučnosťou možno vykonávať v pracovných dňoch v čase od 8,00 – 18,00 hod.
* stavebné práce nehlučného charakteru možno vykonávať v pracovných dňoch od 7,00-19,00 hod.
  + 1. Zaškolenie obsluhy je zhotoviteľ povinný uskutočniť pred odovzdaním Diela do skúšobnej prevádzky, čoho dokladom bude odovzdanie protokolu Objednávateľovi o zaškolení všetkých dotknutých osôb osobitne ku dňu protokolárneho odovzdania Diela.

7.3.27. Zhotoviteľ je povinný zúčastniť sa jedenkrát (1x) za 2 týždne kontrolného dňa stavby na základe pozvánky Objednávateľa.

7.3.28. Zhotoviteľ je povinný na viditeľné miesto pri vstupe na stavenisko osadiť orientačnú tabuľu o rozmeroch 120x90 cm s identifikačnými údajmi o stavbe v zmysle zákona č.50/1976 Z.z. o územnom plánovaní a stavebnom poriadku (stavebný zákon) v znení neskorších predpisov.

7.3.29 Zhotoviteľ je povinný umožniť Objednávateľovi osadenie dočasného pútača v zmysle povinnej publicity príslušného operačného programu na mieste realizácie stavby, ktorý poskytne Objednávateľ.

7.3.30. Zhotoviteľ je povinný najneskôr v deň odovzdania a prevzatia staveniska oznámiť Objednávateľovi miesto a názov certifikovanej skládky, na ktorú bude zo stavby odvážať stavebný odpad, stavebnú suť, TKO a pod. vrátane predloženia platného cenníka tejto skládky za uloženie odpadu. Objednávateľ súčasne oznámi Zhotoviteľovi depóniu zeminy určenú na odvoz prebytočnej zeminy Zhotoviteľom zo stavby.

7.3.31 Zhotoviteľ v prípade potreby spracovania výrobnej resp. dielenskej dokumentácie túto predloží min. 2 týždne pred realizáciou na odsúhlasenie autorskému dozoru. Je podmienkou, aby dielo nebolo realizované na základe žiadnej výrobnej a dielenskej dokumentácie, ktorú neodsúhlasil generálny projektant stavby.

7.4. Nesplnenie povinností podľa čl. 7.3 je podstatným porušením zmluvy.

7.5 Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

**Čl. VIII.**

**ODOVZDANIE A PREVZATIE DIELA**

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolov o odovzdaní a prevzatí Diela bez vád a nedorobkov. Ak všeobecne záväzné právne predpisy, technické normy, alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom alebo podaním do podateľne MsÚ Trnava najmenej 5 dní vopred.

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku III., bod 3.3 tejto zmluvy. Bez dokladovania kvality vykonaných prác, tak ako je to uvedené v čl. III. bod 3.3. tejto zmluvy má Dielo vady.

8.3. Zhotoviteľ je povinný pri odovzdaní a prevzatí Diela odovzdať Dielo vyčistené od zvyšných materiálov spolu so záberom plôch využívaných na zhotovenie Diela tak, aby bolo možné Dielo riadne prevziať, respektíve protokolárne uviesť do skúšobnej prevádzky podľa tejto zmluvy a následne riadne zhotovené Dielo užívať.

8.4. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád a Objednávateľ má povinnosť Dielo bez vád a nedorobkov prevziať.

8.5. Objednávateľ prevezme Dielo od Zhotoviteľa až vtedy, pokiaľ Zhotoviteľ prevezme písomným protokolom jednotlivé časti Diela od svojich subdodávateľov, uvedených v subdodávateľskom systéme stavby (Príloha č. 3 tejto zmluvy). Tieto čiastkové preberacie protokoly budú súčasťou protokolu o odovzdaní a prevzatí Diela ako celku.

8.6. Dokladom o splnení Diela Zhotoviteľom je protokol o odovzdaní a prevzatí Diela, návrh ktorého pripraví Zhotoviteľ a ktorým Objednávateľ potvrdí prevzatie Diela bez vád a nedorobkov.

**Čl. IX**

**ZMENY ZMLUVY**

9.1 Zmluvu možno zmeniť počas jej trvania bez nového verejného obstarávania v zmysle stanovení § 18 zákona o verejnom obstarávaní . Zmluvu je možné meniť formou písomného dodatku k tejto zmluve podpísaného oboma zmluvnými stranami. Nakoľko zhotovenie Diela je/bude spolufinancované z fondov EÚ, Objednávateľ predkladá na príslušný RO pre EŠIF každý návrh zmeny zmluvy na kontrolu/schválenie pred jej podpisom oboma zmluvnými stranami, a to z pohľadu plynutia času predtým, ako k zmene zmluvy fakticky dôjde (napr. uplynutie lehoty realizácie Diela, zmeny v súpise položiek alebo v rozpočte Diela). Uvedená povinnosť sa nevzťahuje na prípady, kedy dochádza k zmene identifikačných a kontaktných údajov zmluvných strán.

9.2 Ak sa požaduje zmena zmluvy, zmluvné strany sa dohodli na nasledovnom postupe:

9.2.1 Objednávateľ vystaví požiadavku na zmenu Diela a Zhotoviteľovi ju predloží písomne prostredníctvom Zmenového listu.

9.2.2 Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny požadovanej Objednávateľom. Pri ocenení zmeny postupuje Zhotoviteľ nasledovne:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena
2. pri položkách nenachádzajúcich sa v priloženom rozpočte, ale obsiahnutých v cenníku CENKROS budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet ZoD
3. pri položkách nenachádzajúcich sa v priloženom rozpočte a ani v cenníku CENKROS bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

     priamy materiál

     priame mzdy

     Ostatné priame náklady (odvody z miezd, stroje a tarifná doprava)

     Výrobná réžia zo základne 2 + 3

     Správna réžia zo základne 2 + 3 + 4

     Vedľajšie rozpočtové náklady + kompletizačná činnosť

     Zisk zo základne 2 + 3 +4 + 5 + 6

     Jednotková cena spolu:

     Priamy materiál:

     cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

     Priame mzdy:

     Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

     Ostatné priame náklady:

     Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníka CENKROS (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

     Sadzby nepriamych nákladov:

     (podľa skutočných režijných nákladov firmy)

     - výrobná réžia HSV   %

     - výrobná réžia PSV   %

     - správna réžia HSV   %

     - PSV........%

     - VRN........%

     - Kompletizačná prirážka   %

- zisk.........%

9.2.3 Objednávateľ v lehote do 5 pracovných dní odo dňa doručenia ocenenia zmeny resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny Diela alebo zmenu zamietne. Zmena zmluvy musí byť v súlade so zákonom o verejnom obstarávaní.

9.2.4 V prípade, že Objednávateľ súhlasí s ocenením zmeny Diela, zmluvné strany uzavrú dodatok k zmluve v zmysle bodu 9.1. tohto článku.

9.3 Zhotoviteľ je oprávnený vystaviť Objednávateľovi faktúru za podmienok uvedených v článku VI. tejto zmluvy a na základe zmeny zmluvy a Objednávateľ je povinný uhradiť vystavenú faktúru Zhotoviteľovi v súlade s podmienkami dohodnutými v tejto zmluve.

9.4 V prípade, ak rozsah zmien požadovaných Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.

9.5 V prípade, že zmenu Diela bude požadovať Zhotoviteľ, postupujú zmluvné strany analogicky podľa tohto článku zmluvy. Práce navyše, ktoré budú požadované zo strany Zhotoviteľa môžu byť realizované len na základe zmeny zmluvy formou dodatku ako je uvedené v bode 9.1. tohto článku zmluvy. Zmena zmluvy musí byť v súlade so zákonom o verejnom obstarávaní.

9.6. Práce, ktoré Zhotoviteľ vykonal bez písomného potvrdenia Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.7. V prípade, že sa zmena zmluvy bude týkať „menej prác“, t. j. prác, ktoré z objektívnych dôvodov nebudú realizované, zhotoviteľ spracuje odpočet konkrétnych položiek rozpočtu. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

**Čl. X.**

**SANKCIE**

10.1. V prípade, že Zhotoviteľ nedodá Dielo v rozsahu podľa čl. II. zmluvy v dohodnutých termínoch podľa čl. V. zmluvy, Objednávateľ má právo na zmluvnú pokutu vo výške 0,5% z celkovej zmluvnej ceny Diela bez DPH za každý aj začatý deň omeškania až do jeho prevzatia Objednávateľom.

10.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej ceny Diela bez DPH za každý aj začatý deň omeškania úhrady. Uvedenú sankciu nemožno uplatniť v prípade naplnenia bodu 6.1 zmluvy.

10.3. V prípade nesplnenia povinnosti Zhotoviteľa podľa bodu 11.9. tejto zmluvy je Zhotoviteľ povinný zaplatiť zmluvnú pokutu 500,- eur za každý aj začatý deň omeškania.

10.4. Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 1 000,- eur. Pri opakovanom porušení tejto zmluvy, ktoré nie je podstatné je Zhotoviteľ povinný uhradiť Objednávateľovi zmluvnú pokutu vo výške 200,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

10.5. Ak zhotoviteľ poruší svoj záväzok podľa čl. IV. bod 4.9. tejto zmluvy, zaväzuje sa zaplatiť Objednávateľovi zmluvnú pokutu vo výške 50% zo sumy každej jednej položky zo skupiny vybratých výrobkov a materiálov v ním ocenenom výkaze výmer (príloha č. 1 tejto zmluvy), ktorej sa toto porušenie týka. Porušenie povinnosti podľa čl. IV. bod 4.9. tejto zmluvy sa považuje za podstatné porušenie tejto zmluvy.

10.6. Zmluvné strany považujú takéto určenie zmluvných pokút za primerané a dostatočne určité. Zmluvnú pokutu sa zaväzuje zaplatiť povinná zmluvná strana oprávnenej zmluvnej strane najneskôr do 14 dní odo dňa doručenia výzvy na jej úhradu.

**Čl. XI.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. II. Zmluvy a bude mať vlastnosti dohodnuté v tejto zmluve.

11.2. Dielo má vady, ak:

1. nie je dodané v požadovanej kvalite
2. technologické zariadenie vykazuje poruchy alebo nefunkčnosť
3. vykazuje nedorobky, t. j. nie je vykonané v celom rozsahu
4. sú vady v dokumentoch potrebných na užívanie Diela podľa čl. VIII., bodu 8.2. tejto zmluvy
5. má právne vady v zmysle § 559 Obchodného zákonníka, alebo je Dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené dodržiavaním nevhodných pokynov vydaných Objednávateľom, resp. použitím nevhodných podkladov alebo vecí potrebných k uskutočneniu Diela prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom uhradí Objednávateľ náklady vynaložené na ich odstránenie.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby od odovzdania Diela Objednávateľovi v zmysle § 562, ods. 2, písm. c) Obchodného zákonníka. Zhotoviteľ zodpovedá aj za tie skryté vady Diela, ktoré Objednávateľ zistil po prevzatí Diela. Objednávateľ je povinný písomne Zhotoviteľovi oznámiť zistenú vadu Diela bezodkladne po tom, čo ju zistil. V prípade, ak sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takého titulu, vzniknutú škodu.

11.5. Záručná doba na Dielo, ktoré je predmetom tejto zmluvy je 60 mesiacov. Záručná doba začína plynúť dňom protokolárneho odovzdania Diela Zhotoviteľom a prevzatia Diela Objednávateľom, pričom neplynie v čase, kedy Objednávateľ nemohol Dielo užívať pre vady, za ktoré zodpovedá Zhotoviteľ. Pre dodávky, materiály a zariadenia s vlastnými záručnými listami je dohodnutá záručná doba v dĺžke vyznačenej v týchto záručných listoch s momentom začatia plynutia uvedeným v záručných listoch (osobitná záručná doba). Záruka sa nevzťahuje na vady spôsobené neodborným zásahom zo strany Objednávateľa alebo tretej osoby.

11.6. Zárukou Zhotoviteľ preberá záväzok, že Dielo bude počas záručnej doby spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. V prípade zabezpečenia subdodávok Zhotoviteľom, začína záručná doba plynúť dňom odovzdania Diela ako celku Objednávateľovi.

11.8. Objednávateľ sa zaväzuje uplatniť reklamáciu vady Diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná e-mailom alebo listovou zásielkou prostredníctvom pošty.

11.9. Zhotoviteľ sa zaväzuje začať s odstraňovaním vád Diela do 3 pracovných dní od prijatia písomnej reklamácie podľa bodu 11.8. tohto článku a odstrániť vady bez zbytočného odkladu. Zhotoviteľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie podľa bodu 11.8. tohto článku. Objednávateľ písomne schváli odhadovaný čas trvania odstránenia vady Diela alebo požiada o navrhnutie inej lehoty s prihliadnutím na povahu, rozsah a charakter vady Diela. Ak sa zmluvné strany nedohodnú na odhadovanom čase trvania odstránenia vady platí všeobecná lehota na odstránenie vady Diela v trvaní 10 dní odo dňa povinnosti začatia odstraňovania vady Diela podľa tohto bodu. Ak Zhotoviteľ neodstráni vady Diela v Objednávateľom schválenej lehote, resp. vo všeobecnej lehote na odstránenie vady, Objednávateľ má nárok na zmluvnú pokutu a náhradu škody. Na nároky Objednávateľa z vád Diela sa vzťahujú primerane ustanovenia Obchodného zákonníka.

11.10. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

11.11. V prípade, že budú v priebehu realizácie predmetu tejto zmluvy zistené také vady predmetu Diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy a Objednávateľ má nárok na zľavu z dohodnutej ceny Diela vo výške 10 % alebo právo odstúpiť od zmluvy. Týmto ustanovením nie je dotknuté právo Objednávateľa na náhradu škody.

11.12. Ustanovenie podľa bodu 11.9. tohto článku sa netýka vád v zmysle bodu 11.3. tohto článku.

11.13. Zhotoviteľ je počas záručnej doby alebo osobitnej záručnej doby povinný vykonávať záručný servis a prehliadky jednotlivých technologických a vzduchotechnických dodávok a zariadení prostredníctvom ich dodávateľov.

**Čl. XII.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. XIII.**

**PRECHOD VLASTNÍCTVA A NEBEZPEČENSTVO ŠKODY**

13.1. Vlastníkom Diela počas jeho realizácie je Objednávateľ.

13.2. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou maximálnej ceny Diela podľa čl. IV. bodu 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy a uhradenia ceny Diela, s výnimkou zariadení, ktorých cenu uhradil Objednávateľ pred ich zabudovaním do Diela.

13.3. Nebezpečenstvo škody na Diele ako aj na veciach a materiáloch potrebných na zhotovenie Diela znáša Zhotoviteľ a to až do času protokolárneho odovzdania Diela Zhotoviteľom a prevzatia Objednávateľom.

**Čl. XIV.**

**ĎALŠIE ZMLUVNÉ DOJEDNANIA**

14.1. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

14.2. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov.

**Čl. XV.**

**ODSTÚPENIE OD ZMLUVY**

15.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

15.2. Pre určenie začatia plynutia v prípade doručovania doporučenou zásielkou je rozhodujúci dátum doručenia oznámenia.

15.3. V prípade, že ide o nepodstatné porušenie, môže druhá zmluvná strana podľa § 346 Obchodného zákonníka odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ktorá nebude kratšia ako 10 kalendárnych dní. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

15.4. Ak oprávnená strana v lehote na odstúpenie od zmluvy podľa bodu 15.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 15.1.tohto článku.

15.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri zmysle zákona č.315/2016 Z.z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

15.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

15.7. Pri vysporiadaní pohľadávok z titulu odstúpenia od zmluvy sa postupuje nasledovne:

1. časť Diela zhotoveného do odstúpenia od zmluvy zostáva vlastníctvom Objednávateľa
2. finančné prostriedky, poskytnuté do odstúpenia od zmluvy, vysporiada Zhotoviteľ konečnou faktúrou, ktorá bude mať náležitosti daňového dokladu do 14 dní od odstúpenia od zmluvy, pričom pre fakturáciu platia ustanovenia čl. VI. tejto zmluvy
3. zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení a to najneskôr do 14 dní od doručenia konečnej faktúry Objednávateľovi.

**Čl. XVI.**

**ZÁVEREČNÉ USTANOVENIA**

16.1. Na vzťahy medzi zmluvnými stranami, ktoré vyplývajú z tejto zmluvy, ale nie sú ňou výslovne upravené, sa vzťahujú príslušné ustanovenia Obchodného zákonníka.

16.2. Zmeny zmluvy, ktoré nemajú vplyv na predmet zmluvy, termín dokončenia Diela a cenu Diela, môžu robiť zmluvné strany zápisom v stavebnom denníku.

16.3. Prílohy zmluvy:

* + 1. Cenová kalkulácia - ocenený výkaz výmer
    2. Podrobný harmonogram výstavby /vecný, časový/
    3. Zoznam subdodávateľov s finančným vyjadrením poddodávok a ich špecifikáciou

*(v prípade ak sa nevyskytnú, vyhlásenie, že zhotoviteľ zrealizuje všetky práce vlastnými kapacitami)*

16.4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.5. Zmluva je vyhotovená v siedmych rovnopisoch, z toho päť rovnopisov dostane Objednávateľ a dva rovnopisy dostane Zhotoviteľ.

16.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka mesta Trnava.

16.7. Zmluva bola zverejnená dňa .....................

V Trnave, dňa ........................ V Trnave, dňa ........................

––––––––––––––––––- ––––––––––––––––––––

JUDr. Peter Bročka, LL.M. meno, priezvisko podpisujúceho, pečiatka

Objednávateľ Zhotoviteľ

# Opis predmetu zákazky

1. Názov predmetu zákazky

MŠ Spojná – rekonštrukcia objektu

1. Opis predmetu zákazky
   1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný kód CPV: 45000000-7 Stavebné práce

Hlavný kód CPV, doplnkový slovník: IA13-5 - Rekonštrukcia

Dodatočný kód CPV: 39221000-7 Kuchynské vybavenie

**Podrobný opis predmetu zákazky**

Predmetom zákazky je:

Rekonštrukcia a adaptácia existujúceho 4-pavilónového objektu bývalej internátnej špeciálnej školy na ulici Spojnej č. 6 v Trnave pre účely 5 triednej materskej školy s technickým zázemím pre potreby školskej kuchyne s jedálňou. Ďalšou súčasťou stavebných prác je revitalizácia školského dvora a realizácia vodozádržných opatrení.

Stavba (Dielo) zahŕňa tieto stavebné objekty:

* Pavilón 1
* Pavilón 2
* Pavilón 3
* Technický pavilón
* Spojovacia chodba
* Spevnené plochy a oplotenie
* Sadové úpravy
* Elektro
* Bleskozvod
* Vzduchotechnika a chladenie
* Plynoinštalácia
* Zdravotechnika
* Meranie a regulácia
* Vykurovanie
* Vybavenie kuchyne
* HACCP

Ostatné práce a dodávky, uvedené v súťažných podkladoch.

Základný opis predmetu ZoD:

1. Dielo zahŕňa komplexnú rekonštrukciu budov materskej školy. Na pavilónoch 1 až 3 budú realizované zateplenia obvodového plášťa a strechy. V rámci interiérových úprav v pavilónoch 1 až 3 budú obnovené podlahy, maľby na stenách a strope, rekonštruované sociálne zariadenia. Budú vymenené zdegradované rozvody médií a budú uskutočnené drobné dispozičné stavebné úpravy v každom pavilóne.
2. V hospodárskom pavilóne bude kompletne zmenená dispozícia. Vzhľadom na nové hygienické a bezpečnostné predpisy bude vybudovaná nová kuchyňa s jedálňou a zázemím. Predmetom ZoD je aj obnova plynovej kotolne s prípravou teplej vody výmenou za nové technologické zariadenie a zároveň aj novú vzduchotechnickú jednotku, ktorá bude zabezpečovať výmenu vzduchu v hospodárskom pavilóne. S navrhovaným dispozičnými zmenami sú spojené aj nové inštalácie rozvodov.
3. predmetom ZoD je aj výmena oceľových zasklených stien za plastové v spojovacej chodbe, bude vymenená a zateplená strešná konštrukcia. V spojovacej chodbe bude vymenená nášľapná vrstva podláh.
4. Vo všetkých pavilónoch bude vymenená svetelná a zásuvková elektroinštalácia. V rámci vonkajších úprav bude vymenené oplotenie, budú obnovené spevnené plochy, nové ihriská a mobiliár, budú upravené sadové prvky v areály školy. Odvod dažďovej vody sa zmení z vnútorných zvodov na vonkajšie zvody, ktoré budú odvedené do vsakovacieho vrtu.
5. Súčasťou Diela bude zavedenie novej technológie do prevádzky (technológia kuchyne, HACCP, technológia vetrania a vykurovania, výťahy, systém vsakovania dažďových vôd a pod.) a komplexné zaškolenie obsluhy – personálu nominovaného vedením školy, alebo Objednávateľom.

Súčasťou Diela je aj:

1. porealizačné zameranie, resp. projekt skutočného vyhotovenia,
2. vypracovanie plánu užívania verejnej práce,
3. činnosti v rámci plánu organizácie výstavby (zariadenie staveniska bude v uzavretom školskom areáli),
4. činnosti Koordinátora bezpečnosti /BOZP/a koordinátora projektovej dokumentácie.

Práce v zmysle požiadaviek Objednávateľa a v zmysle projektovej dokumentácie, ktorá je súčasťou ZoD, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku (stavebný zákon) v platnom znení (ďalej len „stavebný zákon“). Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení. Ďalej je Zhotoviteľ povinný sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády SR č. 396/2006 o minimálnych bezpečnostných a zdravotných požiadavkách na stavenisko v platnom znení, vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhláškou Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení, zákonom č. 254/1998 Z. z. o verejných prácach v platnom znení a ostatnými právnymi predpismi, všeobecne záväznými nariadeniami mesta Trnava, STN a inými technickými predpismi vzťahujúcimi sa alebo súvisiacimi so zhotovením Diela a plnením predmetu ZoD. Zhotoviteľ zabezpečí pri plnení predmetu ZoD vlastný dozor nad bezpečnosťou práce v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých ďalších zákonov v znení neskorších predpisov a vyhlášky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť na stavenisku.

Zhotoviteľ predložením ponuky potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky na realizáciu Diela, že disponuje takými kapacitami a odbornými znalosťami, ktoré sú na zhotovenie Diela s odbornou starostlivosťou potrebné za cenu Diela podľa tejto ZoD. Pre vylúčenie pochybností platí, že základný rozsah Diela je určený najmä projektovou dokumentáciou k Dielu, jej výkresovou časťou spolu s výkazom výmer, pričom Zhotoviteľ berie na vedomie takto určený rozsah Diela, a to aj v prípade, ak budú dodatočne zistené odchýlky medzi textovou časťou dokumentácie, výkresovou časťou dokumentácie a výkazom výmer.

Objednávateľ požaduje skúšobnú prevádzku Diela po realizácii a odovzdaní Diela Zhotoviteľom bez vád a nedorobkov v dĺžke trvania 12 mesiacov od prebratia Diela do užívania Objednávateľom. Pokiaľ nebudú dosiahnuté a zachované projektom požadované parametre, výkony a funkčné charakteristiky zrealizovanej technológie, Objednávateľ si vyhradzuje právo predĺžiť skúšobnú prevádzku o ďalšie obdobie 6 mesiacov, a to za účelom dosiahnutia bezproblémovej prevádzky Diela.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať všetky náklady spojené s požadovaným predmetom zákazky, t. j. cenu za dodávku stavebných prác a všetkých s realizáciou stavby súvisiacich služieb.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „MŠ Spojná – rekonštrukcia objektu“**

**Kritérium – najnižšia celková cena v eur s DPH za predmet zákazky**

|  |  |
| --- | --- |
|  | **Cena bez DPH v €** |
| Pavilón 1 |  |
| Pavilón 2 |  |
| Pavilón 3 |  |
| Technický pavilón |  |
| Spojovacia chodba |  |
| Spevnené plochy a oplotenie |  |
| Sadové úpravy |  |
| Elektro |  |
| Bleskozvod |  |
| Vzduchotechnika a chladenie |  |
| Plynoinštalácia |  |
| Zdravotechnika |  |
| Meranie a regulácia |  |
| Vykurovanie |  |
| Vybavenie kuchyne |  |
| HACCP |  |
| Koordinátor bezpečnosti a koordinátor projektovej dokumentácie |  |
| Geodetické práce – porealizačné zameranie, geometrický plán |  |
| Plán užívania verejnej práce, kontrolný a skúšobný plán, spracovanie plánu BOZP |  |
| **Cena celkom bez DPH** |  |
| **DPH 20%** |  |
| **Cena celkom s DPH** |  |

Dátum:

....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# F. Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke s názvom: **„MŠ Spojná – rekonštrukcia objektu“**

V ..............................., dňa ...............................

..................................................................

podpis osoby oprávnenej konať za uchádzača

# Prílohy súťažných podkladov

1. Projektová dokumentácia

2. Výkaz výmer

3. Stavebné povolenie OSaŽP 35611-81985/2020/Šm

4. HACCP

5. Fotodokumentácia